Kapp Verdes herrelandslag i fotball er det nasjonale fotballandslaget til øygruppa Kapp Verde, som ligger i Atlanterhavet vest for det afrikanske fastlandet. Landslaget administreres av det nasjonale fotballforbundet Federação Caboverdiana de Futebol (FCF), som ble opprettet i 1982, og ble en del av FIFA og CAF i henholdsvis 1986 og 2000. Laget har aldri kvalifisert seg til et VM-sluttspill, men deltok for første gang i Afrikamesterskapet i 2013.